Riżoluzzjoni tal-Parlament Ewropew tas-26 ta' April 2007 dwar in-negozjati ta' kuntratt ta' konċessjoni Galileo



Official Journal 074 E , 20/03/2008 P. 0752 - 0753



P6_TA(2007)0164 In-Negozjati ta' kuntratt ta' konċessjoni Galileo Riżoluzzjoni tal-Parlament Ewropew tas- 26 ta' April 2007 dwar in-negozjati ta' kuntratt ta' konċessjoni Galileo Il-Parlament Ewropew, - wara li kkunsidra l-proposta mill-Kummissjoni għal regolament tal-Parlament Ewropew u tal-Kunsill dwar l-implimentazzjoni ta' l-iskjerament u l-fażijiet operattivi kummerċjali tal-progra mm Ewropew tal-programm ta' radju navigazzjoni bis-satellita (COM(2004)0477), u l-pożizzjoni tiegħu adottata flewwel qari fis- 6 ta' Settembru 2005 [1], - wara li kkunsidra l-proposta mill-Kummissjoni għal regolament tal-Kunsill li jemenda l-Istatuti ta' l- Intrapriża Konġunta Galileo annessa mar-Regolament tal-Kunsill (KE) Nru 876/2002 (COM(2006)0351), u l-pożizzjoni tiegħu ta' l- 24 ta' Ottubru 2006 [2], - wara li kkunsidra r-Regolament tal-Kunsill (KE) Nru 1321/2004 tat- 12 ta' Lulju 2004 dwar it-twaqqif ta' strutturi għall-immaniġġjar tal-programmi Ewropej tar-radju navigazzjoni bis-satellita [3] u l-proposta mill-Kummissjoni għal regolament tal-Kunsill li jemenda dan ir-Regolament (COM(2005)0190), u lpożizzjoni tiegħu tat- 12 ta' Ottubru 2006 [4], - wara li kkunsidra r-riżoluzzjoni tiegħu tat- 28 ta' Settembru 2006 dwar analiżi ġenerali tal-Programm Galileo [5], - wara li kkunsidra l-konklużjonijiet adottati mill-Kunsill għat-Trasport, it-Telekomunikazzjonijiet u l- Enerġija (TTE) dwar l-istat tan-negozjati tal-kuntratti ta' konċessjoni tat- 22 ta' Marzu 2007, - wara li kkunsidra d-dokumenti relevanti ppreżentati lill-Ministri TTE, bħall-ittra mill-Viċi President Barrot tal-Kummissjoni rigward l-istatus tan-negozjati ta' konċessjoni u r-rapport mill-President attwali tal- Kunsill rigward il-kwistjonijiet pendenti elenkati mill-konsorzju li għamel l-offerta, - wara li kkunsidra l-mandat doppju mogħti mill-Kunsill TTE lill-Viċi President Barrot tal-Kummissjoni biex jippreżenta lill-laqgħa tal-Kunsill ta' Ġunju 2007 proposti biex jiżguraw l-objettivi finanzjarji pubbliċi fuq perjodu ta' żmien fit-tul u għal possibilitajiet alternattivi, fil-każ ta' falliment, biex ikomplu negozjati effettivi u b' limitu ta' żmien li jorbot mal-konsorzju li għamel l-offerta, - wara li kkunsidra l-Artikolu 103(2) tar-Regoli ta' Proċedura tiegħu, 1. Itenni l-appoġġ tiegħu għall-Programm Galileo, inklużi s-servizzi ta' navigazzjoni bis-satellita EGNOS bħala prekursur ta' Galileo, iżda huwa mħasseb serjament bil-fatt li n-negozjati ta' konċessjoni waqfu għal bosta xhur u li dewmien bħal dan se jkollu impatt sinifikattiv fuq l-ispiża ġenerali; 2. Ifakkar fir-riżoluzzjoni tiegħu tat- 28 ta' Settembru 2006, li stiednet lill-partijiet ikkonċernati fin-negozjati biex jilħqu ftehim b'mod kostruttiv; għalhekk, jilqa' l-ittra tal-Viċi President tal-Kummissjoni responsabbli mill-Programm Galileo u l-konklużjonijiet tal-Kunsill TTE tat- 22 ta' Marzu 2007, u jenfasizza l-importanza tal-partijiet ikkonċernati li jimplimentaw id-deċiżjonijiet milħuqa f'Diċembru 2005 ('l hekk imsejħa ftehim van Miert); 3. Jinnota li l-Kunsill, il-Parlament, il-Kummissjoni u l-korpi konsultattivi ta' l-UE jappoġġjaw b'mod qawwi l-mandat ċar mogħti lill-Viċi President tal-Kummissjoni responsabbli mill-Programm Galileo biex iressaq lill-Kunsill ta' Ġunju 2007, b'mod partikulari: a. pjan direzzjonali kredibbli biex jiġu konklużi kuntratti mill-aktar fis possibbli, b. soluzzjonijiet possibbli biex jiżguraw obbligi finanzjarji fuq perjodu ta' żmien twil, c. possibiltà għal dispożizzjoni mill-aktar fis possibbli ta' servizzi ta' navigazzjoni bis-satellita EGNOS, d. possibilitajiet alternattivi għat-twettieq tal-programm, b'mod speċjali għal spejjeż, riskju u prezz li jkun possibbli li jitħallas; 4. Jistieden lill-Kummissjoni biex tipproċedi b'rittmu mgħaġġel fir-rigward tal-leġiżlazzjoni relatata massuq regolat, ibbażat fuq il-Green Paper tal-Kummissjoni dwar l-Applikazzjonijiet tan-Navigazzjoni bis-Satellita, biex tiżgura pjan ta' negozju kredibbli; 5. Jistieden lill-Kummissjoni biex twettaq proposta — flimkien ma' l-Aġenzija ta' l-Ispazju Ewropea — kapaċi li ssolvi l-problema ta' tmexxija pubblika aħjar billi tiżgura responsabbiltà u tmexxija ċara min-naħa tal-Kummissjoni; 6. Jistieden lill-Kummissjoni, fir-rigward tal-karatteristika Komunitarja tal-proġett, biex tirrispetta il-Ftehim ta' Qafas dwar relazzjonijiet bejn il-Parlament Ewropew u l-Kummissjoni [6] u, b'mod partikulari, ilparagrafu 19 tagħha dwar ir-relazzjonijiet esterni, u b'hekk biex tiżgura li l-Parlament ikun infurmat b'mod sħiħ bl-implimentazzjoni tad-deċiżjoni tal-Kunsill li tawtorizza l-Kummissjoni biex tinnegozja ma' pajjiżi terzi bil-ħsieb li tikkonkludi ftehim dwar is-sħubija assoċjata tagħhom għal parteċipazzjoni fl-Awtorità Superviżorja Galileo; 7. Jistieden lill-Kummissjoni biex tippreżentalu rapport ta' progress wieħed sa nofs Lulju 2007 u ieħor ferm qabel ma n-negozjati jilħqu l-punt ta' proposta riveduta għal bażi legali modifikata għal finanzjament tal-Programm Galileo ikun disponibbli; 8. Jistieden lill-Kunsill biex jiżgura li kwalunkwe dewmien ieħor għal dan il-proġett jibqa' f'livell minimu; 9. Jagħti istruzzjonijiet lill-President tiegħu biex iressaq din ir-riżoluzzjoni tal-Parlament lill-Kunsill, lill- Kummissjoni u lill-gvernijiet u l-parlamenti ta' l-Istati Membri. [1] ĠU C 193 E, 17.8.2006, p. 61. [2] Testi Adottati, P6_TA(2006)0423. [3] ĠU L 246, 20.7.2004, p. 1. [4] Testi adottati, P6_TA(2006)0401. [5] Testi adottati, P6_TA(2006)0385. [6] Ara l-Anness mad-Deċiżjoni tal-Parlament tas- 26 ta' Mejju 2005 (ĠU C 117 E, 18.5.2006, p. 125). --------------------------------------------------